Ute likhaya kantsi futsi uphuyile?

Usengcondvweni yaNkulunkulu

Nangabe wena, njenga nalabanye labatinkhulungwane eveni letfu, uhlala etitaladini futsi sewulahlekelwe sitfunti sakho kanye nekutihlonipha, Libhayibheli liyakucinisekisa kutsi Nkulunkulu uyakutsandza futsi uyakunakekela.

Setsembiso saNkulunkulu

Angeke ehlulele ngalakubona ngemehlo akhe,

nome ente sincumo ngalakuve ngetindlebe takhe;

kodvwa labeswele uyawubehlulela ngekwemtsetfocotfo,

labamphofu belive abehlulele ngekungakhetsi.

Uyawushaya umhlaba ngendvuku yemlomo wakhe;

ngekuphefumula kwemlomo wakhe uyawubulala lababi.

Kulunga kuyawuba libhande lakhe,

kwetsembeka kube ngumbhenso welukhalo lwakhe.

ISAYA 11:3b-5

Ngiyawumemeta ngibonge Simakadze,

ngimdvumise esicunjini lesikhulu;

ngobe ume ngesekudla salomphofu

kutsi amsindzise kulabamgwebela intsambo.

TIHLABELELO 109:30-31

Jesu uyasibuyisa sitfunti salabo labasebuhlungwini

“Nibusisiwe nine timphuya,

ngobe umbuso waNkulunkulu wenu.

Nibusisiwe nine lenilambile manje,

ngobe niyakwesutsiswa.

Nibusisiwe nine lenikhalako manje,

ngobe niyawujatjuliswa.”

LUKHA 6:20b-21

Jesu waba ngulomunye walabaphuyile

Ngobe niyawati umusa weNkhosi yetfu Jesu Khristu, kutsi nome abecebile, kodvwa ngenca yenu waba luphuya, kuze kutsi ngebuphuya bakhe anente nicebe.

2 KUBASEKHORINTE 8:9

Uma Nkulunkulu asehlangotsini lwetfu singasho ngekutetsemba:

Ematsambo onkhe ami ayawutsi:

“Yebo, Simakadze,

ngubani lofana nawe,

wena lokhulula lobutsakatsaka

etandleni tesichwaga,

ukhulule lobutsakatsaka naloweswele

etandleni temcindzeteli?”

TIHLABELELO 35:10

“Labamphofu nalabeswele batfungatsa emanti, kodvwa kute;

tilwimi tabo tomile ngenca yekweswela emanti.

Kodvwa mine Simakadze ngitabevela,

mine, Nkulunkulu waka-Israyeli, ngingeke ngibashiye.”

ISAYA 41:17

Jesu uyabakhumbula labaphuyile nalabete emakhaya ngemkhuleko:

“Siphe lamuhla kudla kwetfu

njengasemalangeni onkhe.”

MATEWU 6:11

*Imibhalo yemavesi itsetfwe eBhayibhelini leSiswati 1996.

Ishicilelwe yabuye futsi yasatjalaliswa yiNhlangano yeteLibhayibheli yaseNingizimu Afrika.

www.biblesociety.co.za

Bibles and audio Bibles are available on the BibleSA-app